MÉMOIRES OU RAPPORTS INEDITS. 
365 
gens de leur parti pour en chasser les pouvres catholiques, et permec- 
tent que les estrangers que sont sans adveu les bâtent; et ont lesdits 
gouverneurs de ville raie des livres de la ville certeine pention de 
60 livres, que ladite ville faict à ladite esglise cathedralle pour célébrer 
certeines messes, estant, à leur dire, la messe le comble d’idolâtrie; 
et ne distribuent le bien des pouvres que aux huguenotz et non aux 
catholiques; et commectent aultres infinis abuz et parcialités au pré¬ 
judice du fermier du Roy et repos de ses subjectz. 
L’autre et second conseil est le consistoire, lequel est composé des 
ministres magistratz et des principaux factionaires et sédicieux de la 
ville; ceux cy sont souverins et respondent à l'admirai, et despuis au 
chef de leur bende. Gestuy consistoire dispose des affaires de la 
guerre, ordonnent l’enrollement des gens de guerre, font les imposi¬ 
tions des deniers pour l’entretennement de leurdit chef l’admirai et 
ses successeurs pour les affaires de la guerre; installent les ministres, 
tiennent court secrètement pour punir ceux que contreviennent aux 
loys de l’admirai, comme j’ay veu punir ung hugonot qu’avoit appellé 
ung prebtre devant son official et acisté à ung mariatge en l’esglise 
catholique ; et si aucun se veut réduire à ladite esglise, le tormentent 
par emandes, injures et aultres moiens illicites; par leurs loys ilz ne 
permectent que les gens de leur party communicquent avec les catho¬ 
liques comme parsonnes reprouvées et infidelles ;- en somme, ilz tien¬ 
nent loys et magistratz pour eulx confrères à celles de notre prince, 
comme s’il[s] estoint monarques; cecy nous aprent l’experiance, car 
ils ont trop bonne parolle, ausquelles loys obéit tout le ressort qu’est 
desoubz ledit concistoire et toutes parsonnes quel estât qu’ilz soient; 
car les villes que sont du domaine du Roy, comme La Gaune, Cas¬ 
telnau, Viane, Esperaouses et aultres, et les villes qui sont de la juri¬ 
diction des seigneurs n’ont jamais receu l’exercice de la religion 
catholique, estant defandu par ledit consistoire, j’açoyt que le pouvre 
et menu peuble soict catholique. 
Monseigneur, sy je voulois métré isy par le menu les maux que le 
public soufre à cause que ceux de la justice et ceux qu’ont l’adminis¬ 
tration des villes commetent ou permetent les excès, désordres et 
abus par trop lordz et grossiers, il faudroit en escripre tout un grand 
volume; mais je me suys pensé toucher sullement ce qu’est plus 
remarquable et nécessaire d’estre reformé pour voir notre Roy obéy 
et son puple governé selon ses loys et intentions; vous suppliant 
très humblement excuser mon ignorence et me tenir pour votre très 
humble et très hobéissant serviteur en toutz autres endroictz qu’il 
vous plaira me comender. 
Au dos : J’ay mandé semblable despeche à Tholose pour la vous 
fere tenir. 
De la main de M. Fourquevaux : M. le docteur Massé. 
Original. Papier. Ghateau de Fourquevaux. 
